Kalimantan Selatan
Kalimantan Selatan (dihingkat Kalsel) adalah salah sabuah parupinsi nang ada di Indunisia nang baandak di pulau Kalimantan. Indung banuanya parupinsi Kalimantan Salatan adalah kuta Banjarmasin. Parupinsi ngini marupakan rumah gasan Banjar wan baisi luas 38.744,00 km²[4] lawan panggana di tahun 2020 bajumlah 4.087.894 ikung,[5] wan wilayah administrasi tapalih jadi 11 kabupatin wan 2 kuta.
DPRD Kalimantan Selatan lawan surat kaputusan No. 2 Tahun 1989 tanggal 31 Mai 1989 manatapakan 14 Agustus 1950 sawagai Hari Jadi Parupinsi Kalimantan Selatan. Tanggal 14 Agustus 1950 malalui Peraturan Pemerintah RIS No. 21 Tahun 1950, marupakan tanggal dibantuknya Parupinsi Kalimantan, imbah pambubaran Ripublik Indunisia Sarikat (RIS), lawan hubnur Dokter Moerjani.
Maumpat sajarah, wilayah Kalimantan Selatan mula-mula dibantuk marupakan wilayah Karesidenan Kalimantan Selatan (lawan Residen Mohammad Hanafiah) di dalam Parupinsi Kalimantan ngitu saurang. Panggana Kalimantan Selatan bajumlah 3.589.731 ikung (2010).[6]
SajarahSunting
Kawasan Kalimantan Salatan wayah masa hampau adalah palihan matan 3 karajaan ganal nang suah sacara baturut-turut baisi wilayah di dairah ngini, yakni Karajaan Nagara Dipa, ditarusakan ulih Karajaan Nagara Daha, wan ditarusakan ulih Kasultanan Banjar. Imbah Pasarihan Kamardikaan Indunisia, Kalimantan dijadiakan parupinsi saurang lawan hubnur panambaian Hubnur Ir. Pangeran Muhammad Noor nang manjabat sampai diulahnya Pajanjian Linggarjati.
ALRI Divisi IV (A)Sunting
Sajarah pamarintahan di Kalimantan Salatan diwarnai jua lawan tabantuknya pahimpunan Angkatan Laut Republik Indonesia (ALRI) Divisi IV di Mojokerto, Jawa Timur nang manyatuakan kakuatan wan pajuang asal Kalimantan nang baandak di Jawa. Lawan ditandatanganinya Pajanjian Linggarjati maulah Kalimantan tahalat matan Ripublik Indunisia. Dalam kaadaan ngini pamimpin ALRI IV maambil langkah gasan kadaulatan Kalimantan jadi palihan wilayah Indunisia, malalui sabuting pasarihan nang ditandatangani ulih Hubnur ALRI Hasan Basry di Kandangan 17 Mai 1949 nang isinya manyarihakan lamun rakyat Indunisia di Kalimantan Salatan mamaklumakan badirinya pamarintahan Hubnur tantara ALRI nang malingkupi sabarataan wilayah Kalimantan Salatan (wan tangah). Wilayah ngitu disarihakan jadi palihan matan wilayah RI sasuai Pasarihan kamardikaan 17 Agustus 1945. Upaya nang digawi dianggap jadi upaya tandingan atas dibantuknya Dewan Banjar ulih Walanda.
Pambantukan Parupinsi KalselSunting
Manunti buliknya Indunisia ka bantuk nagara kasatuan kahidupan pamarintahan di dairah mangalami panyimpunan jua. Parupinsi Kalimantan wayah masa ngitu tadiri atas 3 (talu) karesidenan, yaitu Karesidenan Kalimantan Barat, Karesidenan Kalimantan Salatan, wan Karesidenan Kalimantan Timur. Parupinsi Kalimantan, imbah ngitu dipacah jadi 3 parupinsi, masing-masing Kalimantan Barat, Timur, wan Salatan nang dituangakan dalam UU No.25 Tahun 1956. Badasarakan UU No.21 Tahun 1957, sapalih ganal dairah subalah barat wan utara wilayah Kalimantan Salatan dijadiakan Parupinsi Kalimantan Tangah. Sadangakan UU No.27 Tahun 1959 mahalatakan palihan utara matan dairah Kabupaten Kotabaru wan mamasukakan wilayah ngitu ka dalam kakuasaan Parupinsi Kalimantan Timur. Tumatan wayah ngitu Parupinsi Kalimantan Salatan kada lagi mangalami parubahan wilayah, wan tatap kaya adanya. Adapun UU No.25 Tahun 1956 nang marupakan dasar pambantukan Parupinsi Kalimantan Salatan imbah ngitu dihanyari lawan UU No.10 Tahun 1957 wan UU No.27 Tahun 1959.
AgamaSunting
JujuhutanSunting
- ^ "Banyaknya warga 2010". Diakses tanggal 2012-04-08.
- ^ "INDONESIA: Population and Administrative Divisions" (PDF). The Permanent Committee on Geographical Names. 2003.
- ^ "Sensus Penduduk 2010 - Penduduk Menurut Wilayah dan Agama Yang Dianut". Diakses tanggal 2012-04-08. Teks " Provinsi Kalimantan Selatan" akan diabaikan (bantuan)
- ^ kalsel.bps.go.id Luas Wilayah Kalimantan Selatan menurut BPS
- ^ a b "Visualisasi Data Kependuduakan - Kementerian Dalam Negeri 2020". www.dukcapil.kemendagri.go.id. Diakses tanggal 16 Februari 2021.
- ^ "Sensus Penduduk 2010". Diakses tanggal 2012-04-08.
bjn_Latn bjn_Latn bjn_Latn bjn_Latn min_Latn bjn_Latn min_Latn bjn_Latn bjn_Latn bjn_Latn min_Latn min_Latn ind_Latn eng_Latn bjn_Latn bjn_Latn ind_Latn bjn_Latn